ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
· privind rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase și Asociații SPARL

Având în vedere :
- referatul de aprobare, înregistrat sub nr. 22193/28.11.2023 prin care viceprimarul oraşului, în calitate de consilier local împreună cu un grup de consilieri locali, propune rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase si Asociații SPARL;
- raportul de specialitate întocmit  de compartimentul de resort, înregistrat sub nr.         22389/4.12.2023;
	-  dispozițiile art. 136 alin. (1) din OUG 57/2019 privind Codul administrativ 
care prevăd că „Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului”;
· art. 129 din Atribuţiile consiliului local  - „ Alin (1) Consiliul local are iniţiativă şi hotărăşte, în condiţiile legii, în toate  problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. 
- alin  (2) Consiliul local exercită următoarele categorii de atribuţii: 
 a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 
c) atribuţii privind administrarea domeniului public şi privat al comunei, oraşului sau municipiului;
- dispozițiile art. 154 alin. (1) din OUG 57/2019 privind Codul administrativ care prevăd că „Primarul asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a ordonanţelor şi hotărârilor Guvernului, a hotărârilor consiliului local”;
· HCL nr 181/08.11.2022 prin care a fost concesionat serviciul de alimentare cu apă și canalizare către operatorul Hidro Prahova S.A., motiv pentru care primarul orașului Boldești-Scăeni trebuie să asigure ducerea la îndeplinire a hotărârii Consiliului Local al orașului Boldești-Scăeni votată în acest sens;
· Poziția procesuală a UAT Boldești-Scăeni prin Primar, reprezentată de av. Năstase Marian, în cadrul dosarului nr. 4189/105/2023 aflat pe rolul Tribunalului Prahova / Curții de Apel Ploiești având ca obiect ordonanță președințială, poziție procesuală aflată în contradictoriu cu poziția procesuală a Consiliului Local al orașului Boldești-Scăeni;
· HCL nr 29/28.02.2022 privind contractarea de servicii juridice și reprezentare în numele și pe seama UAT Boldești-Scăeni și a Consiliului Local al orașului Boldești-Scăeni;
· încheierea contractului de asistență juridică și reprezentare nr 0262503/01.03.2022  și înregistrat la UAT Boldești-Scăeni sub nr. 2340/01.03.2022 încheiat cu Năstase și Asociații SPARL pentru reprezentarea intereselor UAT Boldești-Scăeni și a Consiliului Local al orașului Boldești-Scăeni;
- adresa nr.21479 din data de 17.11.2023 emisă de către SPARL Năstase și 
Asociații, prin av. Năstase Marian, prin care precizează că nu mai poate reprezenta interesele Consiliului Local al orașului Boldești-Scăeni;
· dispozițiile art. 39 alin. (2) din Legea nr. 51/1995 privind organizarea și 
exercitarea profesiei de avocat care prevăd că: „Avocatul este obligat să depună toată diligenţa pentru apărarea drepturilor, libertăţilor şi intereselor legitime ale clienţilor şi să uzeze de mijloacele prevăzute de lege, pe care le consideră favorabile acestora”;
· dispozițiile art. 110 din Statutul profesiei de avocat care prevăd că: 
„Avocatul trebuie să depună toată diligenta pentru apărarea libertăţilor, drepturilor şi intereselor legitime ale clientului”.; 
	- avizul secretarului general al oraşului Boldeşti-Scăeni, înregistrat sub nr. 22390/ 4.12.2023;
- avizul comisiei de specialitate nr. 3 - juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local ;
	În temeiul dispoziţiilor art. 129, alin. (1),  alin. (2) lit. „c” şi „d”,  alin. (7) lit. „n”, ale art. 139 alin. (1) şi alin. (3) lit. „g” şi ale art. 196, alin. (1) lit. „a” din O.U.G. nr. 57/2019 privind Codul administrativ;

	Consiliul Local al oraşului Boldeşti-Scăeni întrunit în şedinţa publică extraordinară de îndată, astăzi 04.12.2023, adoptă prezenta hotărâre:

	Art.1.  Se aprobă rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase si Asociații SPARL, începând cu 04.12.2023.
	Art.2. Primarul oraşului, prin compartimentele de specialitate, va asigura ducerea la îndeplinire a prevederilor prezentei hotărâri.
Art.3. Prezenta hotărâre va fi comunicată Serviciului buget, finanţe, contabilitate, impozite şi taxe, resurse umane şi salarizare şi Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

